Predkladacia správa

Na rokovaní vlády SR 23. apríla 2002 bolo podpredsedom vlády, ministrom a predsedom ostatných ústredných orgánov štátnej správy SR uznesením vlády  SR č. 270 uložené  do 30. apríla 2003 predložiť podpredsedovi vlády a ministrovi spravodlivosti informáciu o konkrétnych opatreniach jednotlivých rezortov pri plnení Programového vyhlásenia vlády v oblasti boja proti korupcii a Národného programu boja proti korupcii.

Predkladaný materiál sa skladá z dvoch častí: z nadrezortnej časti obsahujúcej legislatívne návrhy a opatrenia v oblasti boja proti korupcii, ktoré nie sú v pôsobnosti žiadneho rezortu, prípadne sú iniciatívnym návrhom Odboru boja proti korupcii Úradu vlády SR (ďalej OBPK) a z časti zahŕňajúcej informácie o opatreniach v oblasti boja proti korupcii v pôsobnosti jednotlivých rezortov.

Táto správa bude po prerokovaní vo vláde SR predložená Národnej rade SR v zmysle uznesenia Národnej rady SR č 213 zo 6. marca 2003, ktorým požiadala vládu SR, aby na májovú schôdzu Národnej rady Slovenskej republiky predložila informáciu o plnení uznesenia vlády Slovenskej republiky č. 159 zo dňa 4. marca 2003 a informáciu o konkrétnych opatreniach jednotlivých rezortov pri plnení Programového vyhlásenia vlády v oblasti boja proti korupcii a Národného programu boja proti korupcii.